CELEX: 62010FN0069
Language: mt
Date: 2010-08-24 00:00:00
Title: Kawża F-69/10: Rikors ippreżentat fl- 24 ta’ Awwissu 2010 — Marcuccio vs Il-Kummissjoni

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/75
            
         
      Rikors ippreżentat fl-24 ta’ Awwissu 2010 — Marcuccio vs Il-Kummissjoni
      (Kawża F-69/10)
      ()
      (2010/C 288/142)
      Lingwa tal-kawża: it-Taljan
      
         Partijiet
      
      
         Rikorrent: Luigi Marcuccio (Tricase, l-Italja) (rappreżentant: G. Cipressa, avukat)
      
         Konvenuta: Il-Kummissjoni Ewropea
      
         Suġġett
      
      L-annullament tad-deċiżjoni li tiċħad it-talba tar-rikorrent intiża għal kumpens għad-dannu subit minħabba li l-konvenuta bagħtet itrra lil avukat li kien għadu mhux ir-rappreżentant tiegħu.
      
         Talbiet tar-rikorrent
      
      
                  —
               
               
                  l-annullament tad-deċiżjoni tal-Kummissjoni Ewropea, indipendentement mill-forma tagħha, li tiċħad it-talba, tat-30 ta’ Ottubru 2009, mibgħuta mir-rikorrent lill-Awtorità tal-Ħatra;
               
            
                  —
               
               
                  l-annullament tan-nota, tal-11 ta’ Novembru 2009, bir-referenza ADMIN.B.2/MB/1sD(09)29814;
               
            
                  —
               
               
                  l-annullament, sa fejn huwa neċessarju, tal-att tal-Kummissjoni li jiċħad l-ilment tal-25 ta’ Jannar 2010, mibgħut lill-Awtorità tal-Ħatra mir-rikorrent, ippreżentat kontra d-deċiżjoni li tiċħad it-talba, tat-30 ta’ Ottubru 2009, għall-annullament ta’ din id-deċiżjoni tal-aħħar u bl-għan li tintlaqa’ t-talba tat-30 ta’ Ottubru 2009;
               
            
                  —
               
               
                  l-annullament, sa fejn huwa neċessarju, tan-nota bir-referenza HR.D.2/MB/ls Ares (2010) 251054, tal-10 ta’ Mejju 2010, miktuba bil-Franċiż u rċevuta mir-rikorrent wara s-17 ta’ Mejju 2010, flimkien ma’ traduzzjoni bit-Taljan;
               
            
                  —
               
               
                  il-kundanna tal-Kummissjoni sabiex tħallas għad-dannu subit b’mod inġust mir-rikorrent minħabba li ntbagħtet in-nota, tal-10 ta’ Awwissu 2009, bir-referenza ADMIN.B.2/MB/ksD(09)20658 lil Giuseppe Cipressa, billi tħallas lir-rikorrent is-somma ta’ EUR 10 000, jew somma ikbar jew iżgħar li t-Tribunal għas-Servizz Pubbliku jikkunsidra ġusta u ekwa;
               
            
                  —
               
               
                  il-kundanna tal-Kummissjoni sabiex tħallas lir-rikorrent, mill-jum ta’ wara d-data li fiha t-talba, tat-30 ta’ Ottubru 2009, waslet għand il-Kummissjoni sa’ meta jsir il-ħlas effettiv tas-somma ta’ EUR 10 000, l-interessi fuq l-imsemmija somma b’rata annwali ta’ 10 % b’kapitalizzazzjoni annwali;
               
            
                  —
               
               
                  tikkundanna l-Kummissjoni għall-ispejjeż.